Harald I av Noreg

Harald I Hårfagre () er rekna som grunnleggjaren og den første kongen av Noreg. Kongar som ætta frå han blei rekna til Hårfagreætta. Det er mange soger knytt til Harald Hårfagre, og fakta kring kongen er usikre.

Tilnamnet, Hårfarge, skal han ifylgje sagaene ha fått ettersom han nekta å klippa hår og skjegg før samlinga av det norske riket var gjennomført.

 Bakgrunn 
Alle norrøne kjelder reknar Halvdan Svarte som far til Harald Hårfagre. Deretter sprikar kjeldene om stad- og slektstilknyttingane. Nokre opplysingar kan ha vore laga ut frå politiske motiv fleire hundre år etter at han levde.

Vidare fortel Are Frode (også gjengjeve av Snorre) at Halvdan Svarte budde på Ringerike eller Hadeland, og at farsslekta kom frå Ynglingeætta. Fagrskinna nemner ikkje noko samband til Ynglingeætta. Diktet Nóregs konungatal, som truleg har Sæmund Frode som kjelde, slår fast at forfedrane til Harald hadde styrt Sogn.Ólafía Einarsdóttir. «Harald Dovrefoster fra Sogn», Historisk Tidsskrift nr 2, 1971.

Kjeldene oppgjev ulike mødrer. Dei som oftast er oppgjevne som mor hans er Ragnhild Sigurdsdotter og Ragnhild Haraldsdotter. Fagrskinna og Heimskringla seier at Halvdan Svarte var gift med Ragnhild Haraldsdotter og Ragnhild Sigurdsdotter. Eit seinare tillegg til Fagrskinna seier at Halvdan si andre kone var Helga Dagsdotter frå Hadeland. I Landnamabok er Tora ført som Halvdan si første kone, og ikkje Ragnhild. Snorre meinte at Ragnhild Sigurdsdotter var dotter av Sighurd Hjort, medan forfattaren av Fagrskinna meinte det var Sigurd Orm-i-auet. Historikaren Ólafía Einarsdóttir har hevda at forteljinga om at Ragnhild Sigurdsdotter var mor hans var laga fordi kong Håkon Håkonson av utanrikspolitiske grunnar ønska å kopla den norske kongeslekta til den danske skjoldungeætta. Harald Hårfagre si mor skal då vera Ragnhild Haraldsdotter, dotter av kong Harald Gullskjegg i Sogn.

 Kongerike 
mini|Gyda, teikning av Christian Krogh. Ifølgje Snorre nekta Gyda å gifte seg med kongen før han hadde blitt konge over heile Noreg.
mini|Harald Hårfagre i slaget ved Hafrsfjord. Måleri av Ole Peter Hansen Balling, 1870.

Harald arva fleire spreidde smårike etter far sin, Halvdan Svarte, som døydde i 860. Igjen spriker sogene om kvar maktbasen hans var: Fagrskinna, den eldste kongesoga me har, oppgjev Vestlandet og Sogn til utgangspunkt, medan Heimskringla gjer det same med Austlandet og Vestfold. Egilssoga fortel at han kom frå «aust i Vika» (truleg Østfold).Egilssoga, omsett av Leiv Heggstad, revidert av Magne Heggstad, 1965, side 13.

To kjende sogemotiv frå Heimskringla er knytt til erobringa hans av nytt land. Den første er draumen til dronning Ragnhild, der Ragnhild drøymer at ho er opphavet til eit tre som breier seg over heile Noreg. Det andre er forteljinga om korleis kongsdottera Gyda Eiriksdotter ikkje ville vera frille med Harald før han herska over eit storrike slik som Gorm av Danmark og Eirik av Sveariket. Harald skal ha vore samd i dette og svore ein eid om at han ikkje ville «skjere eller kjemme håret» før han herska over heile Noreg.Soga om Harald Hårfagre, Snorres kongesoger 1, omsett av Steinar Schøtt og Hallvard Magerøy, Det norske Samlaget, 1979 (andre utg. 1994), s. 50-51. For det stygge, ustelte håret han etter kvart fekk, fekk han tilnamnet «Luva». Då han omsider hadde vunne landet, tok Rangvald Mørejarl og klipte han, og gav han namnet «Hårfagre» av di håret hans var tjukt og vakkert.

I 866 erobra han det første av fleire smårike, og i slaget i Hafrsfjord i Rogaland fylke vann han om lag 872 ein avgjerande siger over fleire småkongar. Han var blitt konge over nesten heile landet, men farar truga utanfrå. Fleire av motstandarane hans hadde flykta og slått seg ned på Island, Færøyane, Orknøyane, Shetlandsøyane, Hebridane og sjølve Skottland, og drog på krigstokt både til Noreg og andre land i Europa. Etter ei tid med dette drog Harald Hårfagre til dei britiske øyane og reinska dei for uvennlege nordmenn, som flykta til Island. Frå då av høyrde til desse øyane Noreg.

 Familie 
Harald Hårfagre hadde mange søner, som alle hadde like stor rett på trona, og kjempa mykje innbyrdes om kven som skulle få henne. Sjølv ville Harald at favorittsonen, Eirik Blodøks, skulle bli konge etter han. Det blei han, men ikkje for lang tid.

Harald Hårfagre skal ha vore far til personane lista opp under. I ettertid var det viktig å kunna visa til slektskap med han. Det er såleis ikkje visst at han i røynda var far til alle.

Med Gyda Eiriksdotter:
 Ålov Årbot 
 Rørek Haraldsson
 Sigtrygg Haraldsson
 Frode Haraldsson
 Torgils Haraldsson

Med Åsa Håkonsdotter:
 Guttorm Haraldsson
 Halvdan Svarte Haraldsson
 Halvdan Kvite Haraldsson
 Sigrød Haraldsson

Med Ragnhild Eiriksdotter:
 Eirik Blodøks

Med Svanhild Øysteinsdotter:
 Bjørn Farmann
 Olav Haraldson
 Ragnar Rykkel

Med Åshild Ringsdotter:
 Dag Ringsson
 Dag Haraldsson
 Gudrød Skirja
 Ingegjerd Haraldsdotter (mogeleg at Tora Mosterstong var mor hennar)

Med Snøfrid Svåsedotter:
 Sigurd Haraldsson Rise
 Halvdan Hålegg
 Gudrød Ljome
 Ragnvald Rettilbeine

Med Tora Mosterstong
 Håkon den gode (Håkon Adalsteinsfostre)

 Kjelder 

 Denne artikkelen bygger på «Harald I av Noreg» frå , den 23. september 2011. 

Bakgrunnsstoff

Kategori:Norske regentar
Kategori:Norske monarkar
Kategori:Norske kongar
Kategori:Folk frå vikingtida
Kategori:Fødde i 850-åra
Kategori:Døde i 930-åra